Der vil være trafikspærringer ved både Hobro og Aalborg den 3. og 6. september, hvor verdensmesterskabet i landevejscykling for amatører finder sted. Torsdag den 3. september bliver der kørt enkeltstart i Hobro, og derfor vil alle fire ramper på Nordjyske Motorvej ved fra - og tilkørsel 35 blive lukket mellem 10.00 og 20.00. Hvis løber slutter tidligere end forventet, bliver der dog åbnet op tidligere. Søndag den 6. september køres der linieløb fra Aalborg, og derfor vil trafikken på hovedlandevej 507 Aalborg-Hadsund blive afspærret i korte perioder flere gange mellem 08.00-12.00. Derudover bliver frakørsel 27 Aalborg C også spærret i tidsrummet 10.00-15.00.

Opsummering:
Hober af cykler vil drøne hen over de nordjyske veje, når der i starten af september bliver afholdt VM i landevejscykling. Det medfører spærringer ved Hobro og Aalborg.